b"\n_START_ARTICLE_\nKirin Kiki\n_START_SECTION_\n\xc5\xbdivljenjepis\n_START_PARAGRAPH_\nKirin Kiki se je rodila leta 1943 v tokijskem okro\xc5\xbeju Kanda, kot h\xc4\x8di mojstra igranja na japonsko glasbilo biva. Po zaklju\xc4\x8dku srednje \xc5\xa1ole je za\xc4\x8dela svojo gledali\xc5\xa1ko kariero leta 1961 kot \xc4\x8dlanica ansambla gledali\xc5\xa1\xc4\x8da Bungakuza. Nastopala je pod umetni\xc5\xa1kim imenom Chiho Y\xc5\xabki (\xe6\x82\xa0\xe6\x9c\xa8\xe5\x8d\x83\xe5\xb8\x86). V 70-ih letih je uspe\xc5\xa1no nastopila v ve\xc4\x8d televizijskih vlogah. Zaslovela je zlasti po svojih humornih in ekscentri\xc4\x8dnih likih v televizijskih \xc5\xa1ovih in oglasih. Svoje prvotno umetni\xc5\xa1ko ime je spontano spremenila v eni od televizijskih oddaj, kjer so jo pozvali, naj poda nekaj svojega na dra\xc5\xbebo. Povedala je, da nima drugega, in da lahko da samo svoje ime. Nadala si je novo umetni\xc5\xa1ko ime, Kirin Kiki. V 80-ih letih je sodelovala z ve\xc4\x8d znanimi re\xc5\xbeiserji, kot so Seijun Suzuki, Masahiro \xc5\xa0inoda in Kon I\xc4\x8dikava. _NEWLINE_Kljub zdravstvenih te\xc5\xbeavam, in sicer odstopu mre\xc5\xbenice leta 2003 in raku dojke, ki so ji ga diagnosticirali leta 2005, je nadaljevala z igranjem. Od leta 2008 je posnela ve\xc4\x8d nagrajenih filmov z re\xc5\xbeiserjem Hirokazujem Kore'edo, med njimi \xc5\xa0e vedno zdru\xc5\xbeeni (2008), Po nevihti (2016) in Tati\xc4\x8di (2018)._NEWLINE_Za posledicami raka in pridru\xc5\xbeenih bolezni je umrla 15. septembra 2018."